title: 2008/529/ES: Rozhodnutie Európskeho parlamentu z 24. apríla 2007 o absolutóriu za plnenie rozpočtu Európskej agentúry pre bezpečnosť letectva za rozpočtový rok 2005

text:
               15.7.2008

               SK

               Úradný vestník Európskej únie

               L 187/156

         ROZHODNUTIE EURÓPSKEHO PARLAMENTU
   z 24. apríla 2007
   o absolutóriu za plnenie rozpočtu Európskej agentúry pre bezpečnosť letectva za rozpočtový rok 2005
   (2008/529/ES)
   EURÓPSKY PARLAMENT,
   so zreteľom na konečnú účtovnú závierku Európskej agentúry pre bezpečnosť letectva za rozpočtový rok 2005 (1),
   so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2005 spolu s odpoveďami agentúry (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 1592/2002 z 15. júla 2002 o spoločných pravidlách v oblasti civilného letectva a zriadení Európskej agentúry pre bezpečnosť letectva (4), a najmä na jeho článok 49,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 a prílohu V rokovacieho poriadku,
   so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0121/2007),

               1.

               udeľuje výkonnému riaditeľovi Európskej agentúry pre bezpečnosť letectva absolutórium za plnenie rozpočtu agentúry za rozpočtový rok 2005;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ C 266, 31.10.2006, s. 10.

      (2)  Ú. v. EÚ C 312, 19.12.2006, s. 6.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. EÚ L 240, 7.9.2002, s. 1. Nariadenie naposledy zmenené a doplnené nariadením (ES) č. 1701/2003 (Ú. v. EÚ L 243, 27.9.2003, s. 5).

      (5)  Ú. v. ES L 357, 31.12.2002, s. 72.
    ---documentbreak---

               15.7.2008

               SK

               Úradný vestník Európskej únie

               L 187/157

         UZNESENIE EURÓPSKEHO PARLAMENTU
   z 24. apríla 2007
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre bezpečnosť letectva za rozpočtový rok 2005
   EURÓPSKY PARLAMENT,
   so zreteľom na konečnú účtovnú závierku Európskej agentúry pre bezpečnosť letectva za rozpočtový rok 2005 (1),
   so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2005 spolu s odpoveďami agentúry (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 1592/2002 z 15. júla 2002 o spoločných pravidlách v oblasti civilného letectva a zriadení Európskej agentúry pre bezpečnosť letectva (4), a najmä na jeho článok 49,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 a prílohu V rokovacieho poriadku,
   so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0121/2007),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok, ktorý sa skončil 31. decembra 2005, poskytuje spoľahlivé informácie a že príslušné transakcie boli ako celok zákonné a správne,

               B.

               keďže Európsky parlament udelil riaditeľovi 27. apríla 2006 absolutórium za plnenie rozpočtu agentúry za rozpočtový rok 2004 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           vyjadril znepokojenie nad tým, že Dvor audítorov zistil nedostatky v spravovaní rozpočtu: v opravných rozpočtoch nie sú zachytené uskutočnené presuny ani dôvody týchto presunov, správna rada nedostáva informácie o presunoch a úhradách záloh mimo rozpočtu,

                           —

                           vzal na vedomie, že agentúra do roku 2004 neprijala vykonávacie predpisy k svojim rozpočtovým pravidlám a rovnako nevykonala analýzu rizík ani nevypracovala štandardy vnútornej kontroly,

                           —

                           upozornil na to, že postupy vo výberových konaniach na pracovné miesta v agentúre sa menili od kola ku kolu, a dôrazne žiadal, aby sa Komisia a agentúra dohodli na transparentnom a súdržnom postupe prijímania zamestnancov, ktorý by vyhovoval potrebám agentúry, pokiaľ ide o zamestnancov so špecifickou kvalifikáciou,

         Všeobecné poznámky týkajúce sa väčšiny agentúr EÚ, ktorým sa udeľuje absolutórium samostatne

               1.

               domnieva sa, že stále rastúci počet agentúr Spoločenstva a činnosti niektorých z nich zrejme nezapadajú do všeobecného rámca politiky, že úlohy niektorých agentúr nie sú vždy odrazom skutočných potrieb EÚ ani očakávaní občanov, a konštatuje, že vo všeobecnosti agentúry nemajú vždy dobrý imidž ani dobrý obraz v tlači;

               2.

               vyzýva preto Komisiu, aby definovala všeobecný rámec usmernení pre vytváranie nových agentúr Spoločenstva; aby pred vytvorením akejkoľvek novej agentúry predložila analýzu nákladov a prínosov a zároveň dbala na to, aby nedošlo k zdvojeniu činností medzi agentúrami alebo vzhľadom na úlohy iných európskych organizácií;

               3.

               vyzýva Dvor audítorov, aby predložil svoje stanovisko k analýze nákladov a prínosov predtým, ako Európsky parlament prijme rozhodnutie;

               4.

               vyzýva Komisiu, aby každých päť rokov predkladala štúdiu o pridanej hodnote, ktorú prináša každá existujúca agentúra; vyzýva všetky dotknuté inštitúcie, aby v prípade negatívneho hodnotenia prínosu určitej agentúry prijali potrebné kroky a upravili pôsobnosť takejto agentúry alebo ju zrušili;

               5.

               vzhľadom na rastúci počet regulačných agentúr považuje za poľutovaniahodné, že rokovania o návrhu medziinštitucionálnej dohody o prevádzkovom rámci pre tieto európske regulačné agentúry sa ešte neskončili a vyzýva príslušné oddelenia Komisie, aby v spolupráci s Dvorom audítorov podnikli všetky kroky potrebné na rýchle dosiahnutie dohody;

               6.

               konštatuje, že zo zodpovednosti Komisie v oblasti rozpočtu vyplýva nevyhnutnosť tesnejšej spätosti agentúr s Komisiou; vyzýva Komisiu a Radu, aby prijali všetky potrebné kroky, na základe ktorých sa Komisii do 31. decembra 2007 prizná blokujúca menšina v dozorných orgánoch regulačných agentúr, pričom pri zriaďovaní nových agentúr sa s týmto nástrojom bude od začiatku počítať;

               7.

               vyzýva Dvor audítorov, aby do svojej výročnej správy doplnil novú kapitolu venovanú všetkým agentúram, ktorým sa udeľuje absolutórium v rámci účtov Komisie, s cieľom poskytnúť oveľa jasnejší obraz o tom, ako agentúry využívajú finančné prostriedky EÚ;

               8.

               pripomína zásadu, podľa ktorej všetky agentúry Spoločenstva bez ohľadu na to, či dostávajú dotácie, podliehajú udeleniu absolutória Európskym parlamentom, a to aj v prípadoch, keď je podľa ich zakladajúceho textu do tohto procesu zapojený iný orgán, ktorý udeľuje absolutórium;

               9.

               vyzýva Dvor audítorov, aby vykonal audity výkonnosti všetkých agentúr a podal o nich správu príslušným výborom Európskeho parlamentu vrátane Výboru pre kontrolu rozpočtu;

               10.

               poznamenáva, že počet agentúr neustále rastie a že v súlade s politickou zodpovednosťou Komisie za fungovanie agentúr, ktorá v značnej miere presahuje obyčajnú logistickú podporu, je stále viac potrebné, aby generálne riaditeľstvá Komisie poverené zriaďovaním a kontrolou agentúr vytvorili spoločný postup pre všetky agentúry; domnieva sa, že vytvorenie podobnej štruktúry, akú agentúry vytvorili na koordináciu s príslušnými generálnymi riaditeľstvami by bolo pragmatickým krokom k zjednoteniu postupu Komisie vo všetkých otázkach týkajúcich sa agentúr;

               11.

               vyzýva Komisiu, aby zlepšila administratívnu a technickú podporu agentúr, pričom zohľadní rastúcu komplexnosť administratívnych pravidiel Spoločenstva a technických problémov;

               12.

               konštatuje, že v žiadnej agentúre Spoločenstva neexistuje disciplinárny orgán a vyzýva oddelenia Komisie, aby podnikli potrebné opatrenia na rýchle zavedenie takéhoto mechanizmu;

               13.

               víta podstatné zlepšenie koordinácie medzi agentúrami EÚ, ktoré im umožňuje riešiť opakujúce sa problémy a zefektívňuje ich spoluprácu s Komisiou a Európskym parlamentom;

               14.

               domnieva sa, že vytvorenie spoločného podporného oddelenia viacerými agentúrami s cieľom zosúladiť informačné systémy finančného riadenia so systémami Komisie je opatrením, v ktorom treba pokračovať a ktoré treba rozšíriť;

               15.

               vyzýva agentúry, aby zlepšili spoluprácu a porovnávanie so subjektmi v príslušných sektoroch; podporuje Komisiu, aby prijala opatrenia, ktoré uzná za vhodné, na pomoc agentúram pri vylepšovaní ich imidžu a zvyšovaní prehľadnosti ich činností;

               16.

               žiada Komisiu, aby predložila návrh na zjednotenie spôsobu podávania výročných správ agentúrami a aby stanovila ukazovatele výkonnosti, ktoré by umožňovali porovnať efektívnosť práce jednotlivých agentúr;

               17.

               vyzýva agentúry, aby na začiatku každého roka oznámili ukazovatele výkonnosti, podľa ktorých by sa dala hodnotiť ich činnosť;

               18.

               vyzýva všetky agentúry, aby viac využívali ciele SMART, čo by malo viesť k reálnejšiemu plánovaniu a plneniu cieľov;

               19.

               súhlasí s Dvorom audítorov, že Komisia tiež nesie zodpovednosť za (finančné) hospodárenie agentúr; nalieha preto na Komisiu, aby monitorovala a v prípade potreby usmernila a pomáhala manažmentu rôznych agentúr, najmä pokiaľ ide o správne uplatňovanie postupov verejného obstarávania, transparentnosť postupov prijímania zamestnancov, riadne finančné hospodárenie (nedostatočné využívanie prostriedkov a prekročenie rozpočtu) a predovšetkým správne uplatňovanie pravidiel týkajúcich sa rámca vnútornej kontroly;

               20.

               domnieva sa, že program práce agentúr by mal vyjadrovať ich príspevok z funkčného a merateľného hľadiska a mali by sa plne zohľadňovať normy vnútornej kontroly Komisie;

         Osobitné poznámky

               21.

               berie na vedomie, že miera čerpania viazaných rozpočtových prostriedkov a výdavkových rozpočtových prostriedkov bola nižšia ako 80 % a že táto situácia vznikla v dôsledku nízkej miery čerpania viazaných rozpočtových prostriedkov (69 %) a výdavkových rozpočtových prostriedkov (32 %) vzťahujúcich sa na prevádzkové výdavky; ďalej berie na vedomie, že miera zrušených rozpočtových prostriedkov na daný rozpočtový rok je vysoká (v závislosti od druhu hlavy výdavkov a druhu rozpočtových prostriedkov sa pohybuje v rozmedzí od 7 % do 30 % a viac) a že objem zrušených rozpočtových prostriedkov, ktoré boli prenesené z predchádzajúceho rozpočtového roka, je takisto vysoký; vyzýva agentúru, aby v tejto súvislosti zlepšila plánovanie výdavkov a posilnila kontrolu ich plnenia, aby nedochádzalo k zbytočnému viazaniu rozpočtových prostriedkov;

               22.

               konštatuje, že hoci sa to v rozpočtových pravidlách agentúry predpokladá, nebolo zavedené riadenie podľa činností v súlade s postupom použitým vo všeobecnom rozpočte, ktorého cieľom je zlepšiť monitorovanie výkonnosti;

               23.

               vyslovuje poľutovanie nad tým, že správna rada do konca roka 2005 neprijala minimálne normy vnútornej kontroly a že systémy a postupy riadenia a vnútornej kontroly ešte stále neboli charakterizované; konštatuje, že postupy, ktoré zaviedli povoľujúci úradníci a ktoré majú zaručovať presnosť a úplnosť finančných informácií predkladaných účtovníkovi, neboli potvrdené a že agentúra na konci roka 2005 ešte stále nemala systém, ktorý by zabezpečoval, že poplatky, ktoré účtuje klientom za poskytnuté služby, budú stačiť na pokrytie nákladov na tieto služby; vyzýva agentúru, aby túto situáciu čo najskôr vyriešila;

               24.

               víta rozhodnutie správnej rady o prijatí noriem vnútornej kontroly založených na normách prijatých Komisiou a na ISO 9000; naliehavo žiada agentúru, aby naďalej presadzovala vykonávanie týchto noriem;

               25.

               vyslovuje hlboké poľutovanie nad skutočnosťou, že zásada otvorenej súťaže nebola vždy dodržaná, a vyzýva agentúru, aby ju v budúcnosti dodržiavala.

      (1)  Ú. v. EÚ C 266, 31.10.2006, s. 10.

      (2)  Ú. v. EÚ C 312, 19.12.2006, s. 6.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. EÚ L 240, 7.9.2002, s. 1. Nariadenie naposledy zmenené a doplnené nariadením (ES, Euratom) č. 1701/2003 (Ú. v. EÚ L 243, 27.9.2003, s. 5).

      (5)  Ú. v. ES L 357, 31.12.2002, s. 72.

      (6)  Ú. v. ES L 340, 6.12.2006, s. 128.


title: Rozhodnutie Rady z 23. marca 1998, ktoré sa týka schválenia, v mene spoločenstva, rozhodnutia PARCOM 96/1 o postupnom ukončovaní používania hexachlóretánu v priemysle neželezných kovov

text:
11/zv. 28             SK                                  Úradný vestník Európskej únie                                                183

31998D0241

L 96/41                                       ÚRADNÝ VESTNÍK EURÓPSKYCH SPOLOČENSTIEV                                            28.3.1998

                                                    ROZHODNUTIE RADY
                                                       z 23. marca 1998,
              ktoré sa týka schválenia, v mene spoločenstva, rozhodnutia PARCOM 96/1 o postupnom ukončovaní
                                   používania hexachlóretánu v priemysle neželezných kovov

                                                                     (98/241/ES)

RADA EURÓPSKEJ ÚNIE,                                                         keďže ustanovenia rozhodnutia PARCOM 96/1 sú v súlade so
                                                                             smernicou 76/769/EHS;
so zreteľom na Zmluvu o založení Európskeho spoločenstva,
najmä na jej článok 100a v spojení s článkom 228 ods. 2 prvou                keďže je preto žiadúce, aby spoločenstvo schválilo rozhodnutie
vetou a ods. 3 prvým pododsekom,                                             PARCOM 96/1,
so zreteľom na návrh Komisie (1),
so zreteľom na stanovisko Európskeho parlamentu (2),                         ROZHODLA TAKTO:
keďže rozhodnutím Rady z 3. marca 1975 spoločenstvo uzatvo-
rilo Dohovor o ochrane pred znečisťovaním mora zo zdrojov                                               Jediný článok
umiestnených na pevnine (Parížsky dohovor) (3), a tým sa stalo
zmluvnou stranou tohto dohovoru;                                             1. Rozhodnutie PARCOM 96/1 o postupnom ukončovaní pou-
                                                                             žívania hexachlóretánu v priemysle neželezných kovov sa týmto
keďže výkonný orgán Parížskeho dohovoru (PARCOM – Parížska                   schvaľuje v mene spoločenstva.
komisia) môže prijímať opatrenia v oblasti ochrany pred zneči-
sťovaním, a preto prijal rozhodnutie PARCOM 96/1 o postup-                   Znenie uvedeného rozhodnutia je priložené k tomuto rozhodnu-
nom ukončovaní používania hexachlóretánu v priemysle neželez-                tiu.
ných kovov;
                                                                             2. Komisia je týmto oprávnená oznámiť toto schválenie Parížskej
keďže Komisia sa podieľala na prijatí rozhodnutia PARCOM 96/1                komisii.
na základe oprávnenia udeleného Radou a v rámci rokovacích
smerníc, ktoré sa preto vydávajú;
                                                                             V Bruseli 23. marca 1998
keďže hexachlóretán sa objavil na zozname nebezpečných látok
v prílohe I k smernici Rady 76/769/EHS z 27. júla 1976 o apro-                                                    Za Radu
ximácii zákonov, iných právnych predpisov a správnych opatrení
                                                                                predseda
členských štátov vzťahujúcich sa na obmedzenia marketingu
a používania určitých nebezpečných látok a prípravkov (4);                                                     M. MEACHER

(1)   Ú. v. ES C 364, 2.12.1997, s. 13.
(2)   Ú. v. ES C 80, 16.3.1998.
(3)   Ú. v. ES L 194, 25.7.1975, s. 5.
(4)   Ú. v. ES L 262, 27.9.1976, s. 201. Smernica naposledy zmenená
      a doplnená smernicou Komisie 97/64/ES (Ú. v. ES L 315, 19.11.1997,
      s. 13).


title: Rozhodnutie Komisie (EÚ) 2017/1507 z 28. augusta 2017, ktorým sa mení rozhodnutie 2005/37/ES, ktorým sa zriaďuje Európske vedecko-technické centrum (EVTC) a ktorým sa ustanovuje koordinácia technických činností na ochranu euromincí pred falšovaním

text:
                  29.8.2017

                  SK

                  Úradný vestník Európskej únie

                  L 222/25

            ROZHODNUTIE KOMISIE (EÚ) 2017/1507
      z 28. augusta 2017,
      ktorým sa mení rozhodnutie 2005/37/ES, ktorým sa zriaďuje Európske vedecko-technické centrum (EVTC) a ktorým sa ustanovuje koordinácia technických činností na ochranu euromincí pred falšovaním
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na článok 1 rozhodnutia Rady 2003/861/ES z 8. decembra 2003 o analýze a spolupráci s ohľadom na falšovanie euromincí (1)

      so zreteľom na rozhodnutie Rady 2003/862/ES z 8. decembra 2003 o rozšírení rozsahu pôsobnosti rozhodnutia 2003/861/ES o analýze a spolupráci s ohľadom na falšovanie euromincí na tie štáty, ktoré neprijali euro ako svoju jednotnú menu (2),
      keďže:

                  (1)

                  Európske vedecko-technické centrum (EVTC) poskytuje koordináciu technických činností príslušných vnútroštátnych orgánov na ochranu euromincí pred falšovaním. EVTC bolo zriadené v rámci Komisie ako súčasť Európskeho úradu pre boj proti podvodom (OLAF) rozhodnutím Komisie 2005/37/ES (3).

                  (2)

                  V roku 2014 Komisia rozhodla o reorganizácii svojich útvarov a presune úloh vzťahujúcich sa na prípravu legislatívnych a regulačných iniciatív Komisie s cieľom ochraňovať euro proti falšovaniu a poskytovať podporu v tejto oblasti prostredníctvom odbornej prípravy a technickej pomoci z úradu OLAF na Generálne riaditeľstvo pre hospodárske a finančné záležitosti (GR ECFIN). Rozhodnutie Komisie 1999/352/ES, ESUO, Euratom (4) bolo zmenené tak, aby odrážalo túto zmenu.

                  (3)

                  Od prijatia rozhodnutia 2005/37/ES bolo prijatých niekoľko ďalších právnych aktov, ktorými sa EVTC prideľujú úlohy. Takže EVTC plní povinnosti podľa nariadenia Európskeho parlamentu a Rady (EÚ) č. 1210/2010 (5), nariadenia Rady (ES) č. 2182/2004 (6) a nariadenia Rady (ES) č. 2183/2004 (7), a prispieva k plneniu cieľov programu „Pericles 2020“ podľa nariadenia Európskeho parlamentu a Rady (EÚ) č. 331/2014 (8) a nariadenia Rady (EÚ) 2015/768 (9). Tieto úlohy by sa mali pridať k úlohám výslovne uvedeným v rozhodnutí 2005/37/ES.

                  (4)

                  Rozhodnutie Komisie 2005/37/ES by sa preto malo zodpovedajúcim spôsobom zmeniť,

            PRIJALA TOTO ROZHODNUTIE:
      Článok 1
      Zmeny
      Rozhodnutie 2005/37/ES sa mení takto:

                  1.

                  Článok 1 sa nahrádza takto:
                  „Článok 1
                  1.   Európske vedecko-technické centrum (EVTC) sa zriaďuje v rámci GR ECFIN v Bruseli.
                  2.   Na účely uplatňovania tohto rozhodnutia generálny riaditeľ GR ECFIN je oprávnený prijať potrebné opatrenia a uzatvárať administratívne dojednania s orgánmi tretích krajín a súkromných subjektov, ktoré umožňujú EVTC plniť si svoje úlohy. Tieto administratívne dojednania sa môžu týkať predovšetkým prenosu a výmeny technických informácií.“

                  2.

                  Článok 2 sa nahrádza takto:
                  „Článok 2
                  EVTC plní tieto úlohy:

                              a)

                              analyzuje a triedi všetky nové druhy falšovaných mincí podľa článku 5 ods. 4 nariadenia (ES) č. 1338/2001;

                              b)

                              prispieva k plneniu cieľov programu Pericles 2020 podľa nariadenia Európskeho parlamentu a Rady (EÚ) č. 331/2014 (*1);

                              c)

                              plní úlohy podľa článkov 4, 5, 7 a 12 nariadenia Európskeho parlamentu a Rady (EÚ) č. 1210/2010 (*2) a podľa článkov 2, 4, 5 a 6 nariadenia Rady (ES) č. 2182/2004 (*3);

                              d)

                              pomáha Národným centrám pre analýzu mincí (NCAM), ako aj policajným orgánom a spolupracuje s príslušnými orgánmi s cieľom analyzovať falšované euromince a posilniť ochranu.

                     (*1)  Nariadenie Európskeho parlamentu a Rady (EÚ) č. 331/2014 z 11. marca 2014 o vytvorení výmenného, pomocného a školiaceho programu na ochranu eura proti falšovaniu (program ‚Pericles 2020‘) a o zrušení rozhodnutí Rady 2001/923/ES, 2001/924/ES, 2006/75/ES, 2006/76/ES, 2006/849/ES a 2006/850/ES (Ú. v. EÚ L 103, 5.4.2014, s. 1)."

                     (*2)  Nariadenie Európskeho parlamentu a Rady (EÚ) č. 1210/2010 z 15. decembra 2010 o overovaní pravosti euromincí a manipulácii s euromincami nevhodnými do obehu (Ú. v. EÚ L 339, 22.12.2010, s. 1)."

                     (*3)  Nariadenie Rady (ES) č. 2182/2004 zo 6. decembra 2004 o medailách a žetónoch podobných eurominciam (Ú. v. EÚ L 373, 21.12.2004, s. 1)“."

                  3.

                  V poslednej vete článku 3 sa slová „OLAF je poverený“ nahrádzajú slovami „GR ECFIN je poverené“ a slovo „stanovil“ sa nahrádza slovom „stanovilo“.

            Článok 2
      Nadobudnutie účinnosti
      Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

         V Bruseli 28. augusta 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 325, 12.12.2003, s. 44.

         (2)  Ú. v. EÚ L 325, 12.12.2003, s. 45.

         (3)  Rozhodnutie Komisie 2005/37/ES z 29. októbra 2004, ktorým sa zriaďuje Európske vedecko-technické centrum (EVTC) a ktorým sa ustanovuje koordinácia technických činností na ochranu euromincí pred falšovaním (Ú. v. EÚ L 19, 21.1.2005, s. 73).

         (4)  Rozhodnutie Komisie 1999/352/ES, ESUO, Euratom z 28. apríla 1999, ktorým sa zriaďuje Európsky úrad pre boj proti podvodom (OLAF) (Ú. v. ES L 136, 31.5.1999, s. 20).

         (5)  Nariadenie Európskeho parlamentu a Rady (EÚ) č. 1210/2010 z 15. decembra 2010 o overovaní pravosti euromincí a manipulácii s euromincami nevhodnými do obehu (Ú. v. EÚ L 339, 22.12.2010, s. 1).

         (6)  Nariadenie Rady (ES) č. 2182/2004 zo 6. decembra 2004 o medailách a žetónoch podobných eurominciam (Ú. v. EÚ L 373, 21.12.2004, s. 1).

         (7)  Nariadenie Rady (ES) č. 2183/2004 zo 6. decembra 2004, ktorým sa rozširuje na neúčastnícke členské štáty uplatňovanie nariadenia (ES) č. 2182/2004 o medailách a žetónoch podobných eurominciam (Ú. v. EÚ L 373, 21.12.2004, s. 7).

         (8)  Nariadenie Európskeho parlamentu a Rady (EÚ) č. 331/2014 z 11. marca 2014 o vytvorení výmenného, pomocného a školiaceho programu na ochranu eura proti falšovaniu (program „Pericles 2020“) a o zrušení rozhodnutí Rady 2001/923/ES, 2001/924/ES, 2006/75/ES, 2006/76/ES, 2006/849/ES a 2006/850/ES (Ú. v. EÚ L 103, 5.4.2014, s. 1).

         (9)  Nariadenie Rady (EÚ) 2015/768 z 11. mája 2015 o rozšírení uplatňovania nariadenia Európskeho parlamentu a Rady (EÚ) č. 331/2014 o vytvorení výmenného, pomocného a školiaceho programu na ochranu eura proti falšovaniu (program „Pericles 2020“) na nezúčastnené členské štáty (Ú. v. EÚ L 121, 14.5.2015, s. 1).


title: Rozhodnutie Európskeho parlamentu (EÚ) 2016/2159 z 27. októbra 2016 o účtovnej závierke spoločného podniku ARTEMIS za rozpočtový rok 2014

text:
               8.12.2016

               SK

               Úradný vestník Európskej únie

               L 333/64

         ROZHODNUTIE EURÓPSKEHO PARLAMENTU (EÚ) 2016/2159
   z 27. októbra 2016
   o účtovnej závierke spoločného podniku ARTEMIS za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku ARTEMIS za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky spoločného podniku ARTEMIS za obdobie od 1. januára do 26. júna 2014 spolu s odpoveďami spoločného podniku (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória spoločnému podniku za plnenie rozpočtu za rozpočtový rok 2014 (05587/2016 – C8-0055/2016),

               —

               so zreteľom na svoje rozhodnutie z 28. apríla 2016 (3), ktorým sa odkladá rozhodnutie o absolutóriu za rozpočtový rok 2014, a na odpovede výkonného riaditeľa spoločného podniku ECSEL (pôvodne spoločného podniku ARTEMIS a spoločného podniku ENIAC),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 209,

               —

               so zreteľom na nariadenie Rady (ES) č. 74/2008 z 20. decembra 2007 o založení spoločného podniku ARTEMIS, ktorým sa vykonáva spoločná technologická iniciatíva pre vstavané počítačové systémy (5),

               —

               so zreteľom na nariadenie Rady (EÚ) č. 561/2014 zo 6. mája 2014, ktorým sa zriaďuje spoločný podnik ECSEL (6), a najmä na jeho článok 1 ods. 2 a článok 12,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (7),

               —

               so zreteľom na delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (8),

               —

               so zreteľom na článok 94 a prílohu V rokovacieho poriadku,

               —

               so zreteľom na druhú správu Výboru pre kontrolu rozpočtu (A8-0276/2016),

               1.

               schvaľuje účtovnú závierku spoločného podniku ARTEMIS za rozpočtový rok 2014;

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku ECSEL (pôvodne spoločného podniku ARTEMIS a spoločného podniku ENIAC), Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            predseda

         Martin SCHULZ

            generálny tajomník

         Klaus WELLE

      (1)  Ú. v. EÚ C 422, 17.12.2015, s. 9.

      (2)  Ú. v. EÚ C 422, 17.12.2015, s. 10.

      (3)  Ú. v. EÚ L 246, 14.9.2016, s. 425.

      (4)  Ú. v. EÚ L 298, 26.10.2012, s. 1.

      (5)  Ú. v. EÚ L 30, 4.2.2008, s. 52.

      (6)  Ú. v. EÚ L 169, 7.6.2014, s. 152.

      (7)  Ú. v. ES L 357, 31.12.2002, s. 72.

      (8)  Ú. v. EÚ L 38, 7.2.2014, s. 2.


title: Rozhodnutie centrálnej skupiny z 27. októbra 1998 o prijatí opatrení na boj proti nelegálnemu prisťahovalectvu (SCH/C (98)117)

text:
Dôležité právne oznámenie

|

41998D0117

Úradný vestník L 239 , 22/09/2000 S. 0205 - 0205

		Rozhodnutie centrálnej skupinyz 27. októbra 1998o prijatí opatrení na boj proti nelegálnemu prisťahovalectvu(SCH/C (98)117)CENTRÁLNA SKUPINA,so zreteľom na článok 132 Dohovoru, ktorým sa vykonáva Schengenská dohoda v spojitosti s rozhodnutím výkonného výboru zo 16. septembra 1998,ROZHODLA TAKTO:Upravené a konečné znenie pripojeného akčného plánu, ktorý sa týka opatrení na boj proti nelegálnemu prisťahovalectvu [SCH/Com-ex (98) 37 def.] sa uvedie do účinnosti podľa mandátu od výkonného výboru z 16. septembra 1998.V Bruseli 27. októbra 1998PredsedaB. Schattenberg--------------------------------------------------


title: 2010/616/EÚ: Rozhodnutie Rady zo 7. októbra 2010 o uzavretí Dohody medzi Európskou úniou a Japonskom o vzájomnej právnej pomoci v trestných veciach

text:
               15.10.2010

               SK

               Úradný vestník Európskej únie

               L 271/3

         ROZHODNUTIE RADY
   zo 7. októbra 2010
   o uzavretí Dohody medzi Európskou úniou a Japonskom o vzájomnej právnej pomoci v trestných veciach
   (2010/616/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 82 ods. 1 písm. d) v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rada 26. až 27. februára 2009 poverila predsedníctvo, aby s pomocou Komisia začalo rokovania o Dohode medzi Európskou úniou a Japonskom o vzájomnej právnej pomoci v trestných veciach.

               (2)

               V súlade s rozhodnutím Rady 2010/88/SZBP/SVV bola Dohoda medzi Európskou úniou a Japonskom o vzájomnej právnej pomoci v trestných veciach (ďalej len „dohoda“) podpísaná 30. novembra 2009 a 15. decembra 2009 s výhradou jej uzavretia.

               (3)

               Táto dohoda ešte nebola uzavretá. Na základe nadobudnutia platnosti Lisabonskej zmluvy 1. decembra 2009 sa postupy, ktoré má Únia dodržiavať na účely uzavretia tejto dohody, spravujú článkom 218 Zmluvy o fungovaní Európskej únie.

               (4)

               Dohoda by sa mala schváliť.

               (5)

               V súlade s článkom 3 Protokolu o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a k Zmluve o fungovaní Európskej únie, tieto členské štáty oznámili svoju vôľu zúčastniť sa na prijímaní a uplatňovaní tohto rozhodnutia.

               (6)

               V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie, sa Dánsko nezúčastňuje na prijímaní tohto rozhodnutia a nie je ním viazané, ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Japonskom o vzájomnej právnej pomoci v trestných veciach (1).
   Článok 2
   Týmto sa predseda Rady poveruje určiť osobu(-y) splnomocnenú(-é) pristúpiť v mene Únie k výmene schvaľovacích listín ustanovenej v článku 31 ods. 1 dohody s cieľom zaviazať Úniu (2).
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 7. októbra 2010

            Za Radu

            predseda

         M. WATHELET

      (1)  Text dohody bol uverejnený v Ú. v. EÚ L 39, 12.2.2010, s. 20, spolu s rozhodnutím o podpise.

      (2)  Deň nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady 2011/537/SZBP z  12. septembra 2011 , ktorým sa mení, dopĺňa a predlžuje rozhodnutie 2010/576/SZBP o policajnej misii Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (EUPOL RD Congo)

text:
               13.9.2011

               SK

               Úradný vestník Európskej únie

               L 236/8

         ROZHODNUTIE RADY 2011/537/SZBP
   z 12. septembra 2011,
   ktorým sa mení, dopĺňa a predlžuje rozhodnutie 2010/576/SZBP o policajnej misii Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (EUPOL RD Congo)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 43 ods. 2,
   keďže:

               (1)

               Rada 23. septembra 2010 prijala rozhodnutie Rady 2010/576/SZBP o policajnej misii Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (EUPOL RD Congo) (1).

               (2)

               Politický a bezpečnostný výbor (PBV) 28. júna 2011 schválil odporúčanie, aby sa misia EUPOL RD Congo predĺžila o ďalší rok.

               (3)

               Misia EUPOL RD Congo by sa preto mala predĺžiť do 30. septembra 2012.

               (4)

               Je tiež potrebné stanoviť finančnú referenčnú sumu určenú na pokrytie výdavkov spojených s misiou EUPOL RD Congo na obdobie od 1. októbra 2011 do 30. septembra 2012.

               (5)

               Misia sa uskutoční v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Rozhodnutie 2010/576/SZBP sa týmto mení a dopĺňa takto:

               1.

               Článok 1 ods. 1 sa nahrádza takto:
               „Článok 1
               Misia
               Policajná misia Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (ďalej len ‚EUPOL RD Congo‘ alebo ‚misia‘), zriadená jednotnou akciou 2007/405/SZBP, sa predlžuje na obdobie od 1. októbra 2010 do 30. septembra 2012.“

               2.

               Článok 2 sa nahrádza takto:
               „Článok 2
               Úlohy misie
               1.   Na účely zlepšenia zrelosti a udržateľnosti procesu reformy konžskej štátnej polície EUPOL RD Congo pomáha konžským orgánom pri vykonávaní policajného akčného plánu, ktorý sa vzťahuje na priority procesu reformy polície na obdobie rokov 2010 – 2012 a vychádza z usmernení strategického rámca. Misia prispeje k úsiliu, ktoré sa na miestnej a medzinárodnej úrovni vynakladá na posilnenie kapacít konžskej štátnej polície, ktoré sú potrebné aj vzhľadom na bezpečnosť nadchádzajúcich volieb. EUPOL RD Congo sa zameriava na konkrétne činnosti a projekty na podporu svojej činnosti na strategickej úrovni procesu reformy, na budovanie kapacít a na posilnenie interakcie medzi konžskou štátnou políciou a systémom trestného súdnictva v širšom zmysle s cieľom lepšie podporiť boj proti sexuálnemu násiliu a beztrestnosti. EUPOL RD Congo úzko koordinuje svoju činnosť a spolupracuje s inými darcami z Únie a medzinárodnými a bilaterálnymi darcami, aby sa predišlo zdvojeniu úsilia.
               2.   Konkrétne ciele misie sú:

                           a)

                           posilňovať konžskú štátnu políciu a ministerstvo vnútra a bezpečnosti pri dokončovaní koncepcie reformy polície a jej vykonávania poskytovaním operačného poradenstva, čo predstavuje základný pilier mandátu misie;

                           b)

                           posilňovať operačnú kapacitu konžskej štátnej polície prostredníctvom mentorstva, monitorovania a poskytovania poradenstva, ako aj činností odbornej prípravy, čo predstavuje základný pilier mandátu misie;

                           c)

                           podporovať boj proti beztrestnosti v oblasti ľudských práv a sexuálneho násilia a posilňovať interakciu medzi políciou a súdnictvom, čo predstavuje horizontálnu prierezovú zložku mandátu, ktorá ovplyvňuje všetky činnosti misie.

                     3.   Misia má projektovú jednotku na identifikovanie a vykonávanie projektov. Misia poskytuje poradenstvo členským štátom a tretím štátom a v rámci ich zodpovednosti koordinuje a uľahčuje vykonávanie ich projektov v oblastiach záujmu misie a na podporu jej cieľov.“

               3.

               Článok 3 sa vypúšťa.

               4.

               Článok 5 ods. 6 sa vypúšťa.

               5.

               Článok 6 ods. 7 sa nahrádza takto:
               „7.   Vedúci misie podľa potreby koordinuje činnosti EUPOL RD Congo s ostatnými aktérmi Únie v teréne.“

               6.

               Článok 12 ods. 1 sa nahrádza takto:
               „1.   Veliteľ civilnej operácie riadi v koordinácii s bezpečnostným úradom Európskej služby pre vonkajšiu činnosť plánovanie bezpečnostných opatrení veliteľa misie a v rámci misie EUPOL RD Congo zabezpečuje ich riadne a účinné plnenie v súlade s článkami 5 a 9.“

               7.

               V článku 14 ods. 1 sa dopĺňa druhý pododsek:
               „Finančná referenčná suma určená na pokrytie výdavkov spojených s misiou na obdobie od 1. októbra 2011 do 30. septembra 2012 je 7 150 000 EUR.“

               8.

               V článku 18 sa druhý odsek nahrádza takto:
               „Uplatňuje sa od 1. októbra 2010 do 30. septembra 2012.“

         Článok 2
   Toto rozhodnutie nadobúda účinnosť dňom jeho prijatia.

      V Bruseli 12. septembra 2011

            Za Radu

            predseda

         M. DOWGIELEWICZ

      (1)  Ú. v. EÚ L 254, 29.9.2010, s. 33.